Cenu aptauja zemsliekšņa iepirkumam

ID Nr. BNKS 2024/13

**“****Plakanā jumta seguma remontam daudzdzīvokļa ēkām Dārza iela 15 un Dārza iela 21, Bauska”**

**INSTRUKCIJA PRETENDENTIEM**

Bauska, 2024

1. **Vispārīgā informācija**
	1. Pasūtītājs un iepircējs:

|  |  |
| --- | --- |
| **Pasūtītājs**  | **SIA “Bauskas novada komunālserviss”** |
| Adrese: | Biržu iela 8A, Bauska, Bauskas nov., LV-3901 |
| Reģ. Nr.: | 43603011586 |
| **Iepircējs:** | **SIA “Bauskas novada komunālserviss”** |
| Adrese: | Biržu iela 8A, Bauska, Bauskas nov., LV-3901 |
| Reģ. Nr.: | 43603011586 |
| Kontaktpersona: | Ints CīrulisMājas pārzinis |
| Tālruņa Nr.: | +371 25762020 |
| E-pasta adrese: | ints.cirulis@bnks.lv; info@bnks.lv;  |

* 1. Piedāvājumu iesniegšanas termiņš, **par katru māju atsevišķi** - līdz **2024.gada 10.jūnijam, plkst.12:00.**
	2. Piedāvājumus var iesniegt:
		1. personīgi: Klientu apkalpošanas centrā, Biržu iela 8A, Bauska, Bauskas nov.;
		2. pa e-pastu: bnks@bnks.lv; jāiesniedz skenēti dokumenti ar parakstiem.
		3. pa pastu: Biržu iela 8A, Bauska, Bauskas nov., LV-3901;
		4. elektroniski parakstīti un nosūtīti uz e-pastu: andris.tomkalns@bnks.lv, bnks@bnks.lv
1. **Informācija par cenu aptaujas iepirkuma priekšmetu**
	1. Zemsliekšņa iepirkuma priekšmets ir daudzdzīvokļa ēkas Dārza iela 15 un Dārza iela 21, Bauska plakanā jumata seguma maiņa (turpmāk – Pakalpojums), programmas „Atbalsta programmas nosacījumi būvdarbiem daudzdzīvokļu mājās un to teritoriju labiekārtošanai” (turpmāk protokolā – PROGRAMMA), kuras nosacījumus regulē 2021.gada 6.jūlija Ministru kabineta noteikumi Nr. 481 “*Atbalsta programmas nosacījumi būvdarbiem daudzdzīvokļu mājās un to teritorijas labiekārtošanai*” (turpmāk protokolā - MK noteikumi), ietvaros.
	2. Līgumā noteiktā pakalpojuma izpildes kopējais termiņš ir 30 (trīsdesmit) kalendārās dienas no līguma noslēgšanas dienas.
	3. Pakalpojuma izpildes vietas:
* **Dārza iela 15, Bauskā;**
* **Dārza iela 21, Bauskā**
1. **Prasības pretendentiem**
	1. Pretendentam jābūt reģistrētam atbilstoši valsts normatīvo aktu prasībām, ja šāda reģistrācija ir nepieciešama.
	2. Pretendentam ir jānodrošina būvspeciālists (persona, kas ieguvusi patstāvīgās prakses būvniecības jomā reglamentētās profesijās) atbilstoši būvspeciālistu kompetences novērtēšanas un patstāvīgās prakses uzraudzības normatīvajā aktā noteiktai attiecīgās sfēras būvspeciālista kompetencei.
	3. Pretendents pēdējo 5 (piecu) gadu laikā (skaitot no piedāvājuma iesniegšanas termiņa pēdējās dienas) vismaz 2 (divos) objektos ir veicis jumta segumu atjaunošanas darbus ar kopējo platību vismaz 1000 m² apjomā, no kuriem vismaz 500 m² veikti vienā objektā.
2. **Iesniedzamie dokumenti**
	1. Pieteikums dalībai zemsliekšņa iepirkumā sagatavots atbilstoši zemsliekšņa instrukcijas 1.pielikumam.
	2. Informācija par pretendentu, kas apliecina pretendenta atbilstību 3.2.apakšpunkta prasībām, sagatavota atbilstoši zemsliekšņa instrukcijas.
	3. Finanšu piedāvājums, sagatavots atbilstoši zemsliekšņa iepirkuma instrukcijas 4.pielikumam **par katru ēku atsevišķi.**
	4. Finanšu piedāvājumā norādītajā cenā jāietver visas ar Pakalpojuma izpildi saistītās izmaksas, ņemot vērā zemsliekšņa instrukcijas 2.pielikumā “Plakanā jumta seguma remontam daudzdzīvokļa ēkām Dārza iela 15 un Dārza iela 21, Bauska” noteiktās prasības, un citi izdevumi, kas saistīti ar Pakalpojuma sniegšanu, norādot cenu *euro* (EUR) bez PVN.
3. **Piedāvājumu vērtēšana un piedāvājuma izvērtēšanas kritērijs**
	1. Līguma slēgšanas tiesības tiek piešķirtas pretendentam, kurš iesniedzis piedāvājumu ar viszemāko cenu no piedāvājumiem, kas atbilst zemsliekšņa iepirkuma instrukcijas prasībām.
	2. Vērtējot piedāvājumu, ņem vērā finanšu piedāvājumā norādīto kopējo līgumcenu bez pievienotās vērtības nodokļa.
4. **Iepirkuma līgums**
	1. Pasūtītājs slēgs ar pretendentu, kuram ir piešķirtas līguma slēgšanas tiesības, iepirkuma līgumu (5.pielikums), pamatojoties uz pretendenta iesniegto piedāvājumu un saskaņā ar zemsliekšņa iepirkuma instrukciju.
	2. Līgums ar cenu aptaujas uzvarētāju tiks slēgts pēc pozitīva dzīvokļu īpašnieku kopības lēmuma par dzīvojamās mājas jumta remonta uzsākšanu un finansējuma saņemšanas nosacījumiem.
5. **Pasūtītāja tiesības un pienākumi**
	1. Pasūtītāja tiesības:
		1. Pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro iesniegtos dokumentus.
		2. Pieaicināt ekspertu pretendentu un piedāvājumu atbilstības pārbaudē un vērtēšanā.
		3. Izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju.
	2. Pasūtītāja pienākumi:
		1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
		2. Pasūtītājs pretendentu, kuram būtu piešķiramas iepirkuma līguma slēgšanas tiesības, **izslēdz no dalības iepirkumā jebkurā no šādiem gadījumiem**:

1) pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

2) ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā

* + 1. Labot aritmētiskās kļūdas pretendenta finanšu piedāvājumā, informējot par to pretendentu.
		2. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par zemsliekšņa iepirkuma instrukciju.
		3. Vērtēt pretendentus un to iesniegtos piedāvājumus saskaņā ar normatīvajiem aktiem un zemsliekšņa iepirkuma instrukciju, izvēlēties piedāvājumu vai pieņemt lēmumu par zemsliekšņa iepirkuma izbeigšanu, neizvēloties nevienu piedāvājumu.
1. **Pretendenta tiesības un pienākumi**
	1. Pretendenta tiesības:
		1. Apvienoties apvienībā ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām var atsaukt iesniegto piedāvājumu.
		3. Saņemt piedāvājuma sagatavošanai nepieciešamo dokumentāciju un informāciju.
		4. Trīs darba dienu laikā pēc pieprasījuma iesniegšanas saņemt zemsliekšņa iepirkuma ziņojuma kopiju.
	2. Pretendenta pienākumi:
		1. Sagatavot piedāvājumu atbilstoši zemsliekšņa instrukcijas prasībām.
		2. Pretendents var pirms piedāvājuma iesniegšanas veikt objekta apsekošanu. Ja objekts netiek apsekots, tad pretendents pats uzņemas atbildību par papildus izmaksām, ja tādas rodas būvdarbu laikā un tās saistītas ar darbu izpildi, kuru veikšanas nepieciešamību varēja paredzēt pirms būvdarbu uzsākšanas.
		3. Sniegt patiesu informāciju par savu uzņēmumu, kvalifikāciju un piedāvājumu.
		4. Sniegt atbildes uz Pasūtītāja jautājumiem, kas nepieciešamas pretendentu atlasei, piedāvājumu atbilstības pārbaudei, salīdzināšanai un vērtēšanai.
		5. Segt visas izmaksas, kas saistītas ar piedāvājuma sagatavošanu un iesniegšanu.
		6. Parakstīt un iesniegt Pasūtītājam iepirkuma līgumu 10 (desmit) darba dienu laikā no brīža, kad tas ir saņēmis no Pasūtītāja uzaicinājumu parakstīt iepirkuma līgumu.

1.pielikums

**CENU APTAUJAS PIETEIKUMS**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*pretendenta nosaukums*

*pretendenta adrese (juridiskā un biroja)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*vienotais reģistrācijas Nr.*

*vadītāja vai pilnvarotās personas amats, Vārds un Uzvārds*

Iepazinušies ar zemsliekšņa cenu aptaujas instrukciju pretendentiem, piedāvājam sniegt pakalpojumu saskaņā ar **“Plakanā jumta seguma remontam daudzdzīvokļa ēkām Dārza iela 15 un Dārza iela 21, Bauska”** ar instrukcijas prasībām un piekrītot līguma projekta nosacījumiem par kopējo līgumcenu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*kopējā piedāvātā līgumcena EUR (bez PVN) skaitļos un vārdos*)

Ar šī pieteikuma iesniegšanu apstiprinām, ka esam pilnībā iepazinušies ar zemsliekšņa iepirkuma instrukciju, un mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

**Vispārēja informācija par pretendentu:**

|  |  |  |
| --- | --- | --- |
| 1. | Kontaktpersona (vārds, uzvārds, amats): |  |
| 2. | Telefons: |  |
| 3. | E-pasts: |  |
| 4. | Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta vadītāja vai pilnvarotās personas paraksts, tā atšifrējums*

\_\_\_\_\_\_\_\_\_\_\_\_\_\_\_\_\_ (*datums*)

2.pielikums

**Plakanā jumta seguma remontam daudzdzīvokļa ēkām**

**Dārza iela 15 un Dārza iela 21, Bauska**

**Darba uzdevums**

1. **Pasūtītājs**: SIA “Bauskas novada komunālserviss”, Biržu iela 8A, Bauska, LV – 3901;
2. **Objekts**: **Dārza iela 15 un Dārza iela 21**, Bauska, LV – 3901;
3. **Daudzdzīvokļa ēkas Dārza iela 15 jumta izmēri**:

 Jumta laukums – **350 m²** , stāvu skaits – 3, ēkas augstums – ≈ 7.5 – 8.5 m

1. **Daudzdzīvokļa ēkas Dārza iela 21 jumta izmēri**:

 Jumta laukums – **380 m²** , stāvu skaits – 3, ēkas augstums – ≈ 7.5 – 8.5 m

1. **Mērķis.** Saņemt daudzdzīvokļa ēkas Dārza iela 15 un Dārza iela 21, Bauska plakanā jumata seguma maiņu, atbilstoši LR Būvnormatīviem. Veicot jumta segumu remontu tiek nodrošināta atmosfēras nokrišņu neiekļūšana ēku iekštelpās, personāla darba aizsardzības un higiēnas prasības, ēkas konstruktīvo elementu drošība un stabilitāte, kā arī tiek nodrošināta ēkas turpmāka droša ekspluatācija.
2. **Vispārējās prasības.** Visi darbi jāizpilda saskaņā ar spēkā esošajiem Latvijas un starptautiskajiem standartiem un noteikumiem. Visiem izmantotajiem materiāliem un iekārtām jābūt Eiropas Savienībā sertificētiem un jāatbilst Ministru kabineta 2015.gada 30.jūnija noteikumu Nr.333 “Noteikumi par Latvijas būvnormatīvu LBN 201-15 “Būvju ugunsdrošība”” prasībām. Būvdarbu laikā Izpildītājam būvobjektos jānodrošina lietotāju funkcionālā darbība un jāparedz darba organizācijas pasākumi atbilstoši normatīviem un darba drošības prasībām. Jumta atjaunošanu un nomaiņu jāveic, nodrošinot atbilstību Būvniecības likuma 9.panta prasībām. Darbu veicējam būvdarbu izpildes laikā jānodrošina lietus ūdens neiekļūšana ēku iekštelpās. Izpildītājs veic nepieciešamos remontdarbus ar savu inventāru un materiāliem. Nepieciešamības gadījumā izmanto autopacēlājus. Ja Pakalpojuma izpildes laikā tiek bojāts Pasūtītāja apsaimniekotais īpašums, Izpildītājs apņemas par saviem līdzekļiem veikt bojāto atjaunošanu. Piecas dienas pirms remontu darbu uzsākšanas uzņēmējs informē pasūtītāju par darbu uzsākšanu.
3. **Vispārējs darbu apraksts.** Ja nepieciešams, ēkas jumta plaknes bitumena seguma bojāto vietu demontāža, jumta attīrīšana. Jumta ventilācija (jumta sēnes) uzstādīšana. Mīkstā jumta seguma virsklāja vienā slānī piekausēšana uz jau esošā jumta klājuma. Iestrādāt jaunas lietus lāsenes aptuveni 200 metri katram objektam. Nomainīt esošām parapetēm un pilastriem jaunas skārda jumtiņus/cepures. Visiem skārda elementiem jābūt no skārda, kas nav plānāks par 0.45 mm
4. **Vispārējas prasības būvizstrādājumiem.** Mīkstā jumta seguma virsklājs - Uniflex EKP 5,0, masa 5.0 kg/m², poliesters 180 gr./m² biezums 4,0mm, vai ekvivalents.
5. **Vides aizsardzības pasākumi.** Remonta darbu laikā jāparedz tikai videi draudzīgi risinājumi, ja tas ir iespējams, ekoloģiski tīri materiāli un sistēmu komponenti. Pretendentam jāparedz tādu remonta darbu metožu pielietošana, kura nepiesārņo zemi, ūdeni un gaisu būvdarbu zonā un blakus teritorijā un gar būvmateriālu transportēšanas ceļiem. Jāparedz piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz personālu, kas atrodas būvlaukumā, kā arī blakus esošajiem iedzīvotājiem, gājējiem, braucējiem. Remonta darbu izpildē pielietojamie būvmateriāli nedrīkst izdalīt toksiskas vielas, materiāli un konstrukcijas nedrīkst būt bīstamas apkārtējai videi un cilvēku veselībai kā remonta darbu veikšanas laikā, tā arī ēkas turpmākas ekspluatācijas laikā. Izvēloties starp vairākiem materiāliem ar ekvivalentām īpašībām, priekšroku dot materiāliem, kuri apzīmēti ar ekomarķējuma zīmi.
6. **Garantijas laiks un defektu novēršana**. Darbu un tajos izmantoto būvizstrādājumu garantijas laiks ir 5 (pieci) kalendārie gadi pēc Darbu pieņemšanas - nodošanas akta parakstīšanas. Uzņēmējs novērš visus pārbaudes aktā konstatētos defektus. Par Darbu laikā konstatēto defektu novēršanas termiņu Līdzēji vienojas katrā atsevišķā gadījumā. Uzņēmēja vainas dēļ radušos defektus Uzņēmējs novērš par saviem līdzekļiem Līguma 1.3.punktā noteikto izpildes termiņu ietvaros.

3.pielikums

**Informācija par pretendenta veiktiem darbiem**

|  |  |  |  |
| --- | --- | --- | --- |
| **Pasūtītājs** | **Izpilds termiņš** | **Objekts, adrese** | **Veikto būvdarbu apraksts** |
|  |  |  |  |
|  |  |  |  |
|  |  |  |  |

Apliecinu, ka tabulā norādītie darbi tika veikti kvalitatīvi, atbilstoši noslēgto iepirkumu līgumu noteikumiem.

Persona, kura ir tiesīga pārstāvēt Pretendentu:

|  |  |
| --- | --- |
| Vārds, Uzvārds |  |
| Ieņemamais amats |  |
| Paraksts |  |
| Datums |  |

4.pielikums

**Finanšu piedāvājums**

|  |  |
| --- | --- |
| **Pakalpojuma nosaukums** | **Cena****EUR bez PVN** |
| Plakanā jumta seguma maiņa daudzdzīvokļu dzīvojamai mājai **Dārza iela 15, Bauska** |  |

|  |  |
| --- | --- |
| **Pakalpojuma nosaukums** | **Cena****EUR bez PVN** |
| Plakanā jumta seguma maiņa daudzdzīvokļu dzīvojamai mājai **Dārza iela 21, Bauska** |  |

Finanšu piedāvājuma cenā iekļautas visas izmaksas, kas saistītas ar Pakalpojuma pilnīgu izpildi, tajā skaitā visas nodokļu un nodevu (izņemot PVN) izmaksas, kas saistītas ar formalitāšu izpildi, kā arī citas izmaksas, kas nepieciešami kvalitatīvai Pakalpojuma izpildei.

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Pretendenta vadītāja vai pilnvarotās personas paraksts,*

*tā atšifrējums*

5.pielikums

*Līguma projekts*

**LĪGUMS Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Plakanā jumta seguma remontam daudzdzīvokļa ēkām**

**Dārza iela 15 un Dārza iela 21, Bauska**

|  |  |
| --- | --- |
| Bauskā, | 2024.gada \_\_.\_\_\_\_\_\_\_\_\_\_\_ |

**SIA “Bauskas novada komunālserviss”** (turpmāk – Pasūtītājs), Valdes locekļa **\_\_\_\_\_\_\_\_\_\_\_\_** personā un

**\_\_\_\_\_\_\_\_** (turpmāk – Izpildītājs), tās \_\_\_\_\_\_\_ personā, kurš/-a rīkojas saskaņā ar statūtiem,

abi kopā un katrs atsevišķi turpmāk Puses, pamatojoties uz zemsliekšņa iepirkuma **„** **Plakanā jumta seguma maiņa”** (turpmāk – Zemsliekšņa iepirkums) rezultātiem un Izpildītāja iesniegto piedāvājumu Zemsliekšņa iepirkumam, noslēdz šādu līgumu (turpmāk – Līgums):

1. **Līguma priekšmets**
	1. Izpildītājs apņemas veikt daudzdzīvokļa ēkas Dārza iela 15, Bauska plakanā jumta seguma maiņu saskaņā ar Līguma 2.pielikumu “Plakanā jumta seguma remontam daudzdzīvokļa ēkām Dārza iela 15 un Dārza iela 21, Bauska Darba uzdevums”.
	2. Pakalpojums jāveic šādai daudzdzīvokļu ēkai (turpmāk – Objekts):
* **Dārza iela 15, Bauskā;**
* **Dārza iela 21, Bauskā**
	1. Pakalpojuma izpildes kopējais termiņš ir 30 (trīsdesmit) kalendārās dienas no Līguma spēkā stāšanās dienas.
	2. Pakalpojums tiks veikts programmas „Atbalsta programmas nosacījumi būvdarbiem daudzdzīvokļu mājās un to teritoriju labiekārtošanai” (turpmāk protokolā – PROGRAMMA), kuras nosacījumus regulē 2021.gada 6.jūlija Ministru kabineta noteikumi Nr. 481 “Atbalsta programmas nosacījumi būvdarbiem daudzdzīvokļu mājās un to teritorijas labiekārtošanai” (turpmāk protokolā - MK noteikumi), ietvaros.
1. **Līguma summa un norēķinu kārtība**
	1. **Līguma summa ir \_\_\_\_\_\_ EUR (\_\_\_\_\_\_\_\_)** **bez pievienotās vērtības nodokļa**.
	2. Pievienotās vērtības nodoklis tiek aprēķināts papildus Līguma summai, un Pasūtītājs veic tā apmaksu saskaņā ar Pievienotās vērtības nodokļa likumu, spēkā esošajiem Ministru kabineta noteikumiem un citiem normatīvajiem aktiem.
	3. Izpildītājam pēc Pakalpojuma izpildes 5 (piecu) darba dienu laikā jāiesniedz Pasūtītājam ar Līguma 4.1.2.apakšpunktā noteiktajām atbildīgajām personām saskaņotus pieņemšanas – nodošanas aktus par Pakalpojuma izpildi par katru Objektu atsevišķi, kā arī rēķinu par katru Objektu saskaņā ar Līguma 2.pielikumā „Finanšu piedāvājums” norādīto Objektu izcenojumu.
	4. Pasūtītājs 5 (piecu) darba dienu laikā pēc Pakalpojuma izpildes un Līguma 2.3.apakšpunktā noteikto pieņemšanas-nodošanas aktu par Pakalpojuma izpildi katrā Objektā un rēķina saņemšanas, pārbaudes un apstiprināšanas dienas veic to apmaksu uz Izpildītāja norādīto bankas norēķinu kontu Nr.\_\_\_\_\_\_\_\_\_\_.
	5. Par samaksas brīdi uzskatāms bankas atzīmes datums Pasūtītāja maksājuma uzdevumā.
2. **Izpildītāja pienākumi un tiesības**
	1. Izpildītāja pienākumi:
		1. sniegt Pakalpojumu atbilstoši 1.pielikumam “Plakanā jumta seguma maiņa”, Līguma noteikumiem, Latvijas Republikā spēkā esošo normatīvo aktu prasībām un Pasūtītāja norādījumiem;
		2. nekavējoties novērst Pasūtītāja norādītās Pakalpojuma izpildes nepilnības;
		3. Pakalpojuma izpildē sadarboties ar Pasūtītāja atbildīgajām personām, kas norādītas Līguma 4.1.2.apakšpunktā;
		4. nekavējoties, bet ne vēlāk kā 1 (vienas) darba dienas laikā no attiecīgo apstākļu konstatācijas brīža, ziņot Pasūtītājam par visiem apstākļiem, kas traucē vai varētu traucēt Pakalpojuma savlaicīgu un kvalitatīvu sniegšanu.
	2. Izpildītāja tiesības:

3.2.1. saņemt atlīdzību saskaņā ar Līguma nosacījumiem;

3.2.2. saņemt no Pasūtītāja tā rīcībā esošo Pakalpojuma izpildei nepieciešamo dokumentāciju un informāciju.

1. **Pasūtītāja pienākumi un tiesības**
	1. Pasūtītāja pienākumi:
2. sniegt Izpildītājam visu nepieciešamo informāciju un dokumentāciju, kas saskaņā ar Līgumu nepieciešama Pakalpojuma izpildei;
3. norīkot atbildīgās par Līguma izpildi katros Pakalpojuma izpildes Objektos personas (atbildīgā persona ir SIA „BAUSKAS NOVADA KOMUNĀLSERVISS” pārstāvis Ints Cīrulis, tālr.+371 25762020):
* **Dārza iela 15, Bauska;**
* **Dārza iela 21, Bauskā**
1. nodrošināt Izpildītāju ar Pasūtītāja rīcībā esošo Pakalpojuma izpildei nepieciešamo dokumentāciju un informāciju;
2. nodrošināt Izpildītāja piekļuvi Līguma 1.2.apakšpunktā minētajās Pakalpojuma izpildes objektos.
	1. Pasūtītāja pienākumi:
3. izvirzīt pretenzijas par Pakalpojumu, ja tas pilnīgi vai daļēji neatbilst Līguma noteikumiem;
4. ja Izpildītājs nepilda vai nepienācīgi pilda Līguma nosacījumus, Pasūtītājam ir tiesības vienpusēji izbeigt Līgumu.
5. **Pakalpojuma izpildes nodošanas un pieņemšanas kārtība**
	1. Izpildītājs garantē sniegtā Pakalpojuma kvalitāti un atbilstību Līguma nosacījumiem.
	2. Darbu un tajos izmantoto būvizstrādājumu garantijas laiks ir 5 (pieci) kalendārie gadi pēc Darbu pieņemšanas – nodošanas akta parakstīšanas.
	3. Uzņēmējs novērš visus pieņemšanas – nodošanas aktā konstatētos defektus. Par Darbu laikā konstatēto defektu novēršanas termiņu Līdzēji vienojas katrā atsevišķā gadījumā.
	4. Izpildītāja vainas dēļ radušos defektus Izpildītājs novērš par saviem līdzekļiem Līguma 1.3.punktā noteikto izpildes termiņu ietvaros.
	5. Pasūtītājs 5 (piecu) darba dienu laikā izvērtē Izpildītāja sniegto Pakalpojumu katrā Objektā un paraksta pieņemšanas – nodošanas aktu par katru Objektu vai iesniedz motivētu atteikumu pieņemt Pakalpojumu Objektā.
	6. Izpildītājam ir jānovērš Līguma 5.3.apakšpunktā minētajā atteikumā norādītie Pasūtītāja konstatētie pieņemšanas – nodošanas akta trūkumi un nepilnības Pasūtītāja norādītajos termiņos.
	7. Pasūtītājs ir tiesīgs nepieņemt Pakalpojumu, ja konstatē, ka tas ir izpildīts nekvalitatīvi vai nepilnīgi un ja tas neatbilst Līgumam. Šādā gadījumā Pasūtītājs sagatavo motivētu atteikumu pieņemt Pakalpojumu, kurā norāda Pasūtītāja konstatētos defektus un/vai trūkumus, un neparaksta 5.3.apakšpunktā minēto pieņemšanas-nodošanas aktu, par ko informē Izpildītāju 5 (piecu) darba dienu laikā no pieņemšanas – akta saņemšanas brīža.
6. **Pušu atbildība**
	1. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus.
	2. Izpildītājs ir atbildīgs par Pakalpojuma izpildes kvalitāti un sedz visus zaudējumus, kas radušies Pasūtītājam Izpildītāja darbības vai bezdarbības dēļ.
	3. Par Pakalpojuma izpildes termiņa nokavējumu Pasūtītājs ir tiesīgs piemērot un Izpildītājam ir pienākums samaksāt līgumsodu 0,5% (nulle, komats, pieci procenti) apmērā no Līguma summas par katru nokavējuma dienu un Izpildītājs sedz zaudējumus, kas nokavējuma rezultātā ir radušies Pasūtītājam. Līgumsods par saistību nepienācīgu izpildi vai neizpildīšanu termiņā noteikts pieaugošs, taču kopumā ne vairāk par 10% (desmit procentiem) no Līguma summas.
	4. Gadījumos, ja Pasūtītājs nesamaksā Līguma summu paredzētajā termiņā, Izpildītājs ir tiesīgs piemērot un Pasūtītājam ir pienākums samaksāt līgumsodu 0,5% (nulle, komats, pieci procenti) apmērā no Līguma summas par katru nokavējuma dienu. Līgumsods par saistību nepienācīgu izpildi vai neizpildīšanu termiņā noteikts pieaugošs, taču kopumā ne vairāk par 10% (desmit procentiem) no Līguma summas.
	5. Ja Izpildītājs atsakās no Līguma saistību izpildes, tad Izpildītājs maksā Pasūtītājam līgumsodu 10% (desmit procentu) apmērā no Līguma summas.
	6. Līgumsoda samaksa neatbrīvo Puses no Līgumā noteikto saistību pilnīgas izpildes.
7. **Nepārvarama vara un ārkārtas apstākļi**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmas stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
	2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc tās uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
	3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par Līguma izpildes alternatīviem variantiem, kas ir pieņemami abām Pusēm, un izdara attiecīgus grozījumus Līgumā vai arī izbeidz Līgumu.
8. **Līguma grozīšana un izbeigšana**
	1. Līgumu var grozīt vai papildināt, atbilstoši Latvijas Republikā spēkā esošo normatīvo aktu noteiktajai kārtībai, noformējot rakstisku Pušu vienošanos, kas ar tās abpusēju parakstīšanu kļūst par Līguma neatņemamu sastāvdaļu.
	2. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
	3. Pasūtītājam ir tiesības vienpusēji izbeigt Līgumu, ja Izpildītājs nepilda Līgumā noteiktās saistības.
	4. Izbeidzot Līgumu saskaņā ar Līguma 8.3.apakšpunktu, Līgums uzskatāms par izbeigtu desmitajā dienā pēc Pasūtītāja paziņojuma par Līguma izbeigšanu ierakstītā vēstulē izsūtīšanas dienas.
	5. Ja Līgums tiek izbeigts pirms termiņa Izpildītāja vainas dēļ vai pēc Izpildītāja iniciatīvas, Izpildītājs sedz Pasūtītājam radītos zaudējumus.
	6. Līguma izbeigšana jebkurā gadījumā neatbrīvo Puses no savstarpējām finansiālajām un citām saistībām, kas radušās Līguma darbības laikā un nav tikušas nokārtotas līdz Līguma izbeigšanas brīdim.
9. **Strīdu izšķiršanas kārtība**
	1. Visus jautājumus un strīdus, kas rodas starp Pusēm Līguma darbības laikā, Puses risina pārrunu ceļā.
	2. Gadījumā, ja Puses nespēj strīdu atrisināt savstarpēju pārrunu rezultātā, strīdu izskatīšana tiks nodota tiesai Latvijas Republikas spēkā esošo normatīvo aktu noteiktajā kārtībā.
10. **Citi noteikumi**
	1. Līgums stājas spēkā ar tā abpusējas parakstīšanas brīdi un ir spēkā līdz Līguma saistību pilnīgas izpildes dienai.
	2. Jebkādi Līgumā neatrunātie jautājumi tiek risināti, vadoties no Latvijas Republikas normatīvajiem aktiem.
	3. Puses apņemas saglabāt jebkura dokumenta vai jebkādu citu ar Līguma izpildi saistīto materiālu, vai informācijas konfidencialitāti.
	4. Līguma 10.3.apakšpunktā minētā informācija netiek uzskatīta par konfidenciālu Līguma ietvaros, ja tā ir likumīgi kļuvusi publiski pieejama, iekļauta Pušu sagatavotos publiska rakstura pārskatos un atskaitēs.
	5. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem, tas ir, zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.
	6. Puses 3 (trīs) darba dienu laikā rakstveidā informē viena otru par tās kontaktinformācijas, atbildīgās personas vai rekvizītu maiņu.
	7. Līgumā noteikto tiesību un pienākumu nodošana trešajām personām nav pieļaujama.
	8. Līgums sagatavots uz \_\_\_ (\_\_\_\_\_\_) lapām divos identiskos eksemplāros, no kuriem vienu eksemplāru saņem Pasūtītājs, bet otru – Izpildītājs.
	9. Līguma pielikumi:

1.pielikums “Cenu aptaujas pieteikums”uz \_\_\_ (\_\_\_\_\_\_) lp.;

2.pielikums “Plakanā jumta seguma remontam daudzdzīvokļa ēkām Dārza iela 15 un Dārza iela 21, Bauska Darba uzdevums” uz \_\_\_ (\_\_\_\_\_\_) lp.;

3.pielikums “Informācija par pretendenta veiktiem darbiem” uz \_\_\_ (\_\_\_\_\_\_) lp.;

4.pielikums “Finanšu piedāvājums” uz \_\_\_ (\_\_\_\_\_\_) lp..

1. **Atbildīgās personas**
	1. Atbildīgā persona no Pasūtītāja puses:

SIA “Bauskas novada komunālserviss” pārzinis, tālr.+371 25762020, e-pasts: ints.cirulis@bnks.lv.lv

* 1. Atbildīgā persona no Izpildītāja puses:

\_\_\_\_\_\_\_\_\_\_\_, tālr.+371 \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.

1. **Pušu adreses un rekvizīti**

|  |  |
| --- | --- |
| **Pasūtītājs** | **Izpildītājs** |
| SIA "Bauskas novada komunālserviss" |  |
| Biržu iela 8A, Bauska, Bauskas nov., LV-3901 |  |
| E-pasts: bnks@bnks.lv |  |
| Reģ. Nr. LV 43603011586 |  |
| Norēķinu konti:Banka: AS Swedbank, kods: HABALV22Konta nr.: LV34HABA0001402040425 |  |
|  |  |